Christia in swart by Oscars | SARIE
FOTO Leana Clunies-Ross	Verwante Artikels
Nog ‘n kind vir Charlize?
Christia in swart by Oscars	deur Marguerite van Wyk
Om te dink aan ’n moontlike Oscar-benoeming (in die kategorie beste buitelandse rolprent) is byna ongehoord – maar Christia Visser, wat die hoofrol vertolk in die bekroonde rolprent Tess, sê dit kán mos net goeie nuus vir die Suid-Afrikaanse rolprentbedryf beteken.
“Maar ek wil nog nie eintlik daaraan dink nie … kom ons wag eers en sien,” sê sy heel nugter.
Dié ontstellende rolprent gaan oor die harde, ongenaakbare lewe van sekswerkers en speel hoofsaaklik af in Muizenberg. Meg Rickards behartig die regie en Christia lewer ’n kragvertoning as ’n afgetakelde sekswerker wat vasbyt en die lewe aandurf ten spyte van haar benarde omstandighede.
Dié fliek word vanaf 16 September ’n week lank by Cinema Nouveau V&A vertoon sodat dit moontlik kan kwalifiseer as die Oscar-benoeming uit die Suid-Afrikaanse stal.
Tess will have a preRelease for one week in September!!!! It’s official release is only in Feb 2017, so if you’re burning to see it, this is your chance Join us at The V&A Nouveau#Tess #Film #Actress #ChristiaVisser #PreRelease #1Week #Cinema #Nouveau #V&A #Waterfront #September #MustSee #BreakTheSilence #StopAbuse #SouthAfrica #Awards #Proud #FightTheGoodFight #Exclusive
A photo posted by Christia Visser (@christia_v) on Sep 7, 2016 at 12:53am PDT
Christia lag baie verleë as mens haar pols oor wat sy moontlik sou dra as sy op die rooi tapyt by die glansryke Oscars, tussen Hollywood se tiara- en Prada-kliek, sou land.
“Nee wat, ek is maar ’n op-die-nippertjie-mens. Kom ons kyk nader aan die tyd.”
Dan gee sy toe: ‘’O aarde, miskien swart en lank . . . dit is altyd veilig vir ’n eerste keer.’’
Sy is dol op hope rolprente, maar hou veral van Silver Linings Playbook en Avatar. “Oe, daar is so baie, dit is al waaraan ek nou kan dink.”
En haar gunsteling-aktrise is Nicole Kideman.
“Ek het ‘verlief’ op haar geraak in Moulin Rouge … En ek is ook mal oor Jennifer Lawrence!”
Is Christia Visser dalk ons nuwe Charlize?
Boer soek ’n vrou se Gerrie en Carna verwag eersteling
Cara Delevingne spog met pastel pixie
Die Suid-Afrikaanse grapkas Trevor Noah het ’n tweede keer op die voorblad van Time verskyn. The Daily Show-aanbieder is aangewys as een van die Amerikaanse nuustydskrif se tien Next Generation Leaders. Verlede September was hy saam met ander TV-aanbieders op die voorblad van Time. Maar …